ŽUPANIJA VUKOVARSKO-SRIJEMSKA

OSNOVNA ŠKOLA JOSIPA LOVRETIĆA

OTOK, J. J. STROSSMAYERA 142

KLASA: 400-02/24-01/02

URBROJ: 2196-52-01-24-02

Otok, 26.07.2024.

**Obrazloženje polugodišnjeg izvještaja o izvršenju financijskog plana ostvarenih prihoda i rashoda OŠ Josipa Lovretića, Otok u 2024. godini**

Na temelju Zakona o proračunu („Narodne novine“ broj 144/21) i Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) OŠ Josipa Lovretića, Otok podnosi Školskom odboru na usvajanje Prijedlog polugodišnjeg izvještaja o izvršenju financijskog plana koji se sastoji od Općeg i Posebnog dijela.

Opći dio sastoji se od:

* Sažetka Računa prihoda i rashoda i Računa financiranja
* Račun prihoda i rashoda po ekonomskoj klasifikaciji
* Račun prhoda i rashoda po izvorima financiranja

Posebni dio sastoji se od:

* prihodima i rashoda po programskoj, funkcijskoj i ekonomskoj klasifikaciji sa izvorima financiranja

U Općem i Posebnom dijelu Polugodišnjeg izvještaja o izvršenju Financijskog plana za 2024. godinu iskazani su podaci o planiranim prihodima i rashodima 2024. godine kroz rebalans plana, podaci o prihodima i rashodima ostvareni u prvoj polovici 2024. godine kao i podaci o ostvarenim prihodima i rashodima u prvoj polovici 2023. godine.

U Sažetku Općeg dijela ukupno ostvareni prihodi u izvještajnom razdoblju iznose 624.103,49 € a ukupno ostvareni rashodi iznose 615.904,98. € čime je proizašao višak prihoda u iznosu od 8.198,51 €.

Višak prihoda i primitaka prethodnih godina iznosi 1.696,95 € te nakon ostvarenog viška u prvoj polovici godine, višak prihoda u slijedećem razdoblju raspoloživ je u iznosu od 9.895,46 €.

Ukupno ostvareni prihodi i primici za razdoblje od 01.01. – 30.06.2024. godine su isključivo prihodi poslovanja i iznose 624.103,49 € što je 55,39 % godišnjeg plana, te su prihodi poslovanja veći za 19,47 % u odnosu na isto razdoblje u 2023. godini (522.409,67 €).

Ukupno ostvareni rashodi za prvo polugodište 2024. godine su 615.904,98 € i to: rashodi poslovanja u iznosu od 613.894,98 € što je 53,91 € godišnjeg plana , te 19,72 % povećanja u odnosu na isto razdoblje prethodne 2023. godine i rashodi za nabavu nefinancijske imovine u iznosu od 2.010,00 € što je 38,67% godišnjeg plana dok u izvještajnom razdoblju prethodne godine nije bilo izdataka pa nije ni iskazan indeks.

Prihodi po ekomonskoj klasifikaciji se dijele na prihode poslovanja i prihode od prodaje nefinancijske imovine.

Prihodi poslovanja koje je škola ostvarila u izvještajnom razdoblju od 1.1. – 30.06.2024. godine iznose 624.103,49 € dok je za isto izvještajno razdoblje 2023. godine ostvareno ukupno 522.409,67 € što predstavlja povećanje od 19,47 %, i odnosi se na povećanje stavki prihoda od pomoći, od imovine i od pruženih usluga. Do smanjenja prihoda dolazi na skupini 663 – donacije od pravnih i fizičkih osoba. Razlog smanjenja ovih prihoda je manji broj dnevnica koje uplaćuju turističke organizacija za naknade učiteljima pratiteljima djece koji odlaze na ekskurzije. U ovom izvještajnom ratdoblju je bilo manje odlazaka u odnosu na isti period prethodne godine. Također su smanjeni i prihodi na skupini 671 – prihodi iz nadležnog proračuna za financiranje redovne djelatnosti proračunskih korisnika budući da smo od 1. veljače 2024. prešli na riznicu te se plaćanja vrše sa računa županije, te je iskazano smanjenje u odnosu na isti period prethodne godine ( indeks 71,95)

Najveće povećanje u odnosu na isto razdoblje prethodne 2023. godine iskazano je na skupini 661 – Prihodi od prodaje proizvoda i roba te pruženih usluga za 68,30% iz razloga što se školska dvorana iznajmljiva većem broju korisnika .

Rashodi po ekonomskoj klasifikacije se dijele na rashode poslovanja te rashode za nabavu nefinancijske imovine.

Ukupni rashodi u period od 1.1.-30.6.2024. godine ostvareni su u iznosu od 615.904,98 € od toga rashodi poslovanja su 613.894,98 € te rashodi za nabavu nefinancijske imovine u iznosu od 2.010,00 € , što čini 53,84% godišnjeg plana te predstavlja povećanje od 20,06% u odnosu na ostavrene rashode u istom razdoblju 2023. godine. Promatrajući pojedine skupine rashoda vidljivo je da je dolazilo do povećanja ali i do smanjenja pojedinih skupina rashoda .

Rashodi poslovanja dijele se na : rashode za zaposlene skupina 31 - 528.097,16 €, materijalne rashode skupina 32 – 85.077,29 € , financijske rashode skupina 34 – 170,90 € , skupina 37 – Naknade građanima i kućanstvima na temelju osiguranja i druge naknade gdje u izvještajom periodu nije iskazan rashod budući da se radni udžnenici naručuju u mjesecu srpnju, i ostali rashodi skupina 38 – 549,63 € .

Skupina 31 – rashodi za zaposlene dolazi do povećanja od 28,06% zbog povećanja osnovice zaposlenih u javnim službama prema Kolektivnom ugovoru i sporazumu Vlade i Sindikata javnih službi.

Skupina 32 – ukupno materijalni rashodi smanjeni su za 14,33% (˙indeks 85,37). Promatrajući pojedine podskupine vidljivo je da je došlo do smanjenja gotovo u svim podskupinama osim u podskupini 329 . Podskupina 321 – Naknade troškova zaposlenima smanjenja je za 7,79 % (indeks 92,21) zbog smanjenja službenih putovanja i stručnog usavršavanja zaposlenika . Podskupina 322 – rashodi za materijal i energiju smanjena je za 2,21% (indeks 97,79) uglavnom zbog smanjenja troškova energenata, dok su svi ostali troškova ove skupine od uredskog materijala, namirnica i sitnog inventara porasli u odnosu na isti period pretodne godine. Podskupina 323 – rashodi za usluge također je smanjena u odnosu na isti period prethodne godine i to za čak 53,58% (indeks 46,42) . Razlog ovako velikog smanjenja su izdaci za prijevoz učenika koje škola nije iskazala u obračunskom periodu (zbog prelaska na riznicu) dok su isti bili iskazani u 2023. godini na skupini 3231. Promatrajući ostale troškove ove skupine vidljivo je da je dolazilo do povećanja ali i do smanjenja istih. Neki troškovi kao što su zdravstvene usluge ( sistematski pregledi zaposlenika) bit će iskazani u narednom periodu budući da su obavljeni u mjesecu srpnju za razliku od istog izdatka u prethodnoj godini kad su pregledi obavljeni u mjesecu svibnju i ušli su u šestomjesečni obračun 2023. godine pa je iskazan indeks 5,92. Podskupina 329 – Ostali nespomenuti rashodi poslovanja povećana je u odnosu na isti period 2023. godine za 16,34% iz razloga što su znatno porasle premije osiguranja imovine u odnosu na isti period prethodne godine kao i ostali nespomenuti rashodi koji čine troškove ove podskupine

Skupina 34 – financijski rashodi smanjeni su u odnosi na isti period 2023. godine za 60,31% iz razloga što je škola zatvorila poslovne račune prelaskom na riznicu pa više nema izdataka za ovu vrstu troškova.

Skupina 37 – Naknade građanima i kućanstvima na temelju osiguranja i druge naknade nema iskazanih rashoda u periodu od 1.1.-30.06.2024. godine kao ni u istom periodu 2023. godine budući da se radni užbenici naručuju tijekom mjeseca srpnja.

Skupina 38 – Ostali rashodi ima iskazan rashod u iznosu od 549,63 € samo u izvještajnom periodu 2024.i iskazano je povećanje u odnosu na isti period 2023, godine 2,40% . Ovaj trošak odnosi se na opskrbu školskih ustanova besplatnim zalihama menstrualnih higijenskih potrepština koji je uveden u izvještajnom periodu prethodne godine.

Skupina 42 – Rashodi za nabavu proizvedene dugotrajne imovine ima iskazan podatak u iznosu od 2.010,00 € što čini 38,67% godišnjeg plana dok u izvještajnom periodu 2023. nije bilo iskazanog troška pa nema ni iskazanog indeksa.

 Prihodi i rashodi po izvorima financiranja

Izvori prihoda i rashoda dijele se na: - vlastite prihode (31-Vlastiti prihodi) , - prihodi za posebne namjene (48 – Prihodi zaposebne namjene decentralizirano) , - pomoći ( 51 – Ostale pomoći i 52 . Pomoći EU) te –donacije ( 61 – Donacije VSŽ). Do povećanog ostvarenja u prvoj polovici 2024. godine u odnosu na isto razdoblje 2023. godine dolazi kod izvora 31 – vlastiti prihodi za 68,01%, i kod izvora 51 – Ostale pomoći za 27,06% dok kod izvora financiranja 48 – Prihodi za posebne namjene –decentralizirano i kod izvora 61 – Donacije –VSŽ dolazi do smanjenja kako u odnosu na plan tako i u odnosu na izvještajno razdoblje prethodne godine.

Povećanja na navedenim izvorima prihoda poslovanja su s druge strane i povećanja na rashodima kod izvora rashoda (51) dok su kod ostalih izvora smanjenja rashoda ( izvor 31, 48 i 61).

Škola nema iskazanih obveza po kreditima i protestiranim jamstvima i sudskim sporovima.

 Ravnateljica: Predsjednica Školskog odbora:

 Marina Beuk Danijela Popović